Spenningsbygruva

Spenningsbygruva, eller Bergsgruva, er en gruve som ligger øst for Ravndalskollen i Romeriksåsene i Nittedal. Den var eid av et engelsk gruveselskap som i perioden 1912-1914 drev prøvedrift etter sinkblende på grensen til en hornfelsbergart. Forekomstene var ikke drivverdige og driften opphørte. 

Gruvegangene går horisontalt inn under Ravndalskollen og deler seg i en søndre og nordre gang. De har en samlet lengde på omtrent 160 meter. Utenfor gruveinngangen kan man fremdeles se rester av skinnegang samt malmhauger som ble tippet fra prøvedriften. Gruva kan besøkes på egen risiko dersom man har spesialutstyr.

Referanser

Tidligere bergverk i Norge
Romeriksåsene
Næringsliv i Nittedal
Nittedals historie